চৰকাৰী ৰে'লৱে আৰক্ষীয়ে (GRP) আজি ৰঙিয়া ৰে'লৱে জংছনত প্ৰায় ১০ কিলো গাঞ্জা জব্দ কৰিবলৈ সক্ষম হৈছে। ৰে'ল আৰক্ষীয়ে তেওঁলোকৰ নিয়মীয়া তালাচীৰ সময়ত এই গাঞ্জাখিনি জব্দ কৰিবলৈ সক্ষম হয়।
পুৱা প্ৰায় ৮-০০ বজাত ঘটনাৰ সৈতে জড়িত থকা এগৰাকী মহিলাক ৰে'ল আৰক্ষীয়ে গ্ৰপ্তাৰ কৰিছে।
গাঞ্জাখিনিৰে সৈতে ৰঙিয়া ৰে'লৱে জংছনৰ প্ৰৱেশপথত ধৰা পৰা মহিলাগৰাকীক ছফিয়া খাতুন বুলি চিনাক্ত কৰা হৈছে।
খাতুনৰ ঘৰ পশ্চিম ত্ৰিপুৰা জিলাৰ সোণামুৰা আৰক্ষী থানাৰ অন্তৰ্গত কালাপানী গাঁৱত।
ভাৰতীয় দণ্ডবিধিৰ নিচাযুক্ত ঔষধৰ সৈতে জড়িত আইন -  এনডিপিএছএৰ (NDPSA) ২০(গ) ধাৰাৰ অধীনত ৰঙিয়া জংছনত থকা চৰকাৰী ৰে'লৱে আৰক্ষী (GRP) থানাত ৪৮/১৮ নম্বৰত এটা গোচৰ পঞ্জীয়ন কৰা হৈছে। মহিলাগৰাকীক ইতিমধ্যে ন্যায়িক জিম্মালৈ লৈ যোৱা হৈছে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
